Հավելված N 1

Նաիրի համայնքի ավագանու

2022 թվականի օգոստոսի 8-ի N 172 - Ա որոշման

**ԿԱՆՈՆԱԴՐՈՒԹՅՈՒՄՆ**

**<<ՆԱԻՐԻԻ ԲԱՐԵԿԱՐԳՈՒՄ ԵՎ ԲՆԱԿՖՈՆԴ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

1. **ԸՆԴՀԱՐՈՒՐ ԴՐՈՒՅԹՆԵՐ**

1․ <<Նաիրիի բարեկարգում և բնակֆոնդ>> համայնքային ոչ առևտրային կազմակերպությունը (այսուհետ՝ կազմակերպություն) շահույթ ստանալու նպատակ չհետապնդող իրավաբանական անձի կարգավիճակ ունեցող, աղբահանություն,սանմաքրում, աղբավայրի շահագործում, լուսավորության սպասարկում ,ընթացիկ նորոգում և բարեկարգում հուղարկավորությունների կազմակերպում և դրանց հետ կապված ծառայություններ իրականացնող համայնքային ոչ առևտրային կազմակերպություն է, որը ստեցծվել է Եղվարդի քաղաքապետարանի <<Բարեկարգում և բնակֆոնդ գրասենյակ>> հիմնարկի (գրանցման թիվ՝ 80․180․00766,գրանցման օրը՝ 26․11․2002թ, վկայական 01Բ000341) վերակազմավորման ձևով վերակազմավորման արդյունքում և հանդիսանում է նրա իրավահաջորդը՝ փոխանցման ակտին համապատասխան։

2․Կազմակերպության գտնվելու վայրն է՝ 2401,Կոտայքիմարզ, Նաիրի համայնք, ք․Եղվարդ, Երևանյան 1։ 3․ Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով։ Կազմակերպությունը իր անունից ձեռք է բերում ու իրականացնում գույքային, անձնական, ոչ գույքային իրավունքներ, կրում պարտականություններ, դատարանում կարող է հանդես գալ որպես հայցվոր կամ պատասխանող։

4․Կազմակերպությունն ունի Հայաստանի Հանրապետության զինանշանի պատկերով և իր՝ անվանմամբ կլոր կնիք, կարող են ունենալ իր անվամբ ձևաթղթեր, խորհրդանիշ և այլ անհատականացման միջոցներ ։

5․ Կազմակերպությունն ունի ինքնուրույն հաշվեկշիռ և բանկային հաշիվ։

6․ Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ։

7․ Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ։

8․ Կազմակերպության անվանումն ՝

հայերեն լեզվով՝ <<Նաիրիի բարեկարգում և բնակֆոնդ >> համայնքային ոչ առևտրային կազմակերպություն

կրճատ՝ << Նաիրիի բարեկարգում և բնակֆոնդ >> ՀՈԱԿ

**2․ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

9. Կազմակերպությունը գործունեության առարկան և նպատակը Նաիրիի համայնքի տարածքում աղբահանության ,սանմաքրման, ընթացիկ նորոգման և բարեկարգման աշխատանքների , լուսավորության սպասարկման , աղբավայրի շահագործման, համայնքի տարածքի կանաչապատման, հուղարկավորությունների կազմակերպման, համայնքային գերեզմանատների , ինչպես նաև հոգեհացի և հոգեհանգստի սրահի սպասարկման աշիատանքների, դրանց հետ կապված այլ ծառայությունների և նշված ծառայությունների դիմաց սահմանված վարձավճարների գանձումն է ։

10․ Կազմակերպությունը իրականացնում է կամ կարող է իրականացնել հիմնադրի կողմից սահմանված հետևյալ ձեռնարկատիրական գործունեության տեսակները՝

- աղբահանություն,

- լուսավորության ցանցի սպասարկում

- ընթացիկ նորոգման, բարեկարգման աշխատանքներ

- սանիտարական մաքրման աշխատանքներ,

- աղբավայրի շահագործում,

- համայնքի տարածքի կանաչապատման աշխատանքներ,

- համայնքի գերեզմանատների սպասարկում

- հուղարկավորությունների կազմակերպման և դրանց հետ կապված ծառայությունների իրականացում

- համայնքային հոգեհանգստի սրահների տնօրինում, աշխատանքների կազմակերպում

- առևտրամիջնորդային գործունեություն

**3․ԿԱԶՄԱԿԵՐՊՈՒԹՅԱՆ ԻՐԱՎՈՒՆԱԿՈՒԹՅՈՒՆԸ**

11․ Կազմակերպության իրավունակությունը ծագում է նրա պետական գրանցման և դադարում՝ լուծարման գործընթացն ավարտելու պահից։

12․ Կազմակերպությունը պատասխանատվություն չի կրում պետության և հիմնադրի պարտավորությունների համար, ինչպես որ պետությունը և հիմնադիրը պատասխանատվություն չեն կրում կազմակերպության պարտավորությունների համար։

**4․ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

13․Կազմակերպության կառավարումն իրականացնում է համայնքի ղեկավարը, ընթացիկ գործունեության ղեկավարումը՝ կազմակերպության տնօրենը (այսուհետ՝ տնօրեն) ։

14․ Կազմակերպության հիմնադիրը համայնքի ավագանին, ունի կազմակերպության գործունեությանը և կառավարմանը վերաբերող ցանկացած հարց վարջնական լուծելու իրավունք՝ բացառությամբ օրենքով նախատեսված դեպքերի։

15․ Կազմակերպության հիմնադրի բացառիկ լիազորություններն են՝

ա) կազմակերպության հիմնադրումը․

բ) կազմակերպության գործունեության առարկայի և նպատակների, այդ թվում նրա կողմից իրականացվող ձեռնարկատիրական գործունեության տեսակների սահմանումը․

գ) կազմակերպությունը սեփականության իրավունքով հանձնող և (կամ) ամրացվող՝ համայնքին պատկանող գույքի կազմի հաստատումը․

դ) կազմակերպության կանոնադրության հաստատումը և դրանում փոփոխությունների կատարումը․

ե) կազմակերպության կառավարման համակարգի սահմանումը․

զ) կազմակերպության վերակազմակերպումը և լուծարումը․

է) կազմակերպության լուծարման հանձնաժողովի ստեղծումը և լուծարման հաշվեկշռի հաստատումը․

ը) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը։

16․Համայնքի ղեկավարն իրականացնում է կազմակերպության կառավարումը, ապահովում նրա բնականոն գործունեությունը։

17․Համայնքի ղեկավարը՝

ա) սույն կանոնադրությամբ սահմանված կարգով իրականացնում է կազմակերպության կառավարման մարմինների ձևավորումը և նրանց լիազորությունների վաղաժամկետ դադարեցումը․

բ) վերահսկողություն է իրականացնում կազմակերպության գործունեության նկատմամբ․

գ) կասեցնում կամ ուժը կորցրած է ճանաչում կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները․

դ) լսում է կազմակերպության գործունեության մասին հաշվետվությունները, քննում դրա գործունեության վերստուգման արդյունքները․

ե) վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ․

զ) համայնքի ավագանու որոշմամբ՝ կազմակերպության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձման համար․

է) հաստատում է կազմակերպության տարեկան հաշվետվությունները․

ը) իրականացնում է ՀՀ օրենսդրությամբ և կազմակերպության կանոնադրությամբ նախատեսված այլ գործառույթներ։

18․ Տնօրենն իրականացնում է կազմակերպության ընթացիկ գործունեության ղեկավարումը։ Տնօրենն օրենքներով, համայնքի ղեկավարների, ավագանու որոշումներով, սույն կանոնադրությամբ և իրեն վերապահված լիազորությունների սահմաններում, ղեկավարում է կազմակերպության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար։

19․ Տնօրենը՝

ա) առանց լիազորագրի հանդես է գալիս կազմակերպության անունից, ներկայացնում նրա շահերը և կնքում է գործարքներ․

բ) Հայաստանի հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները․

գ) տալիս է կազմակերպության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր․

դ) աշխատանքի է նշանակում և աշխատանքից ազատում կազմակերպության աշխատողներին, նրանց նկատմամբ կիրառում խրախուսական միջոցներ և նշանակում կարգապահական տույժեր․

ե) բանկերում բացում է հաշվարկային հաշիվներ․

զ) կատարում է աշխատանքի բաշխում․

է) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը․

ը) վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների կատարման նկատմամբ․

թ) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը․

ժ) կազմում է կազմակերպության հաստիքային ցուցակն ու ծախսերի նախահաշիվը և դրանք ներկայացնում հիմնադրի հաստատմանը․

ժա) իրականացնում է Հայաստանի Հանրապետության օրենսդրությանը չհակասող այլ լիազորություններ։

20․ Տնօրենի բացակայության դեպքում, համայնքի ղեկավարի գրավոր որոշման համաձայն, նրա լիազորություններն իրականացնում է այլ անձ։

5**․ ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

21․ Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գորխունեության ընթացքում ձեռք բերված գույքից։

22․ Կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգրագործելու սեփականության իրավունքով իրեն պատկանող գույքը։

23․ Հիմնադիրը սեփականության իրավունքով կազմակերպությանը պատկանող գույքի նկատմամբ չունի իրավունքներ՝ բացառությամբ կազմակերպության լուծարումից հետո մնացած գույքի։

24․ Կազմակերպության սեփականության պահպանման հոգսը կրում է կազմակերպությունը։

25․ Կազմակերպության սեփականության վրա կարող է տարածվել բռնագանձում՝ միայն դատական կարգով։

26․ Հիմնադիրն իրավունք ունի հետ վերցնելու իր կողմից կազմակերպությանն ամրացված գույքը։

27․ Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու։ Կազմակերպությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի, որոշմամբ, կամ կազմակերպության կանոնադրությամբ։Ամրացված գույքի վարձակալության ժամկետը չի կարող սահմանվել մեկ տարվանից ավել, բացառությամբ հիմնադրի կողմից սահմանված դեպքերի։ Ամրացված գույքի օգտագործման արդյունքում կազմակերպության ստացած եկամուտները կազմակերպության սեփականությունն են։ Կազմակերպության ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են։

Կազմակերպության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին։

28․ Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները։

29․ Կազմակերպության ֆինանսական միջոցները հիմնականում գոյանում են համայնքի բյուջետային միջոցներից և բնակիչներից գանձվող վճարներից, ինչպես նաև Հայաստանի Հանրապետության օրենսդրությամբ չարգելված լրացուցիչ աղբյուրներից։

30․ Կազմակերպության ֆինանսավորման լրացուցիչ աղբյուրներն են՝

ա) հիմնադրի կողմից թույլատրված ձեռնարկատիրական գործունեության իրականացումից գոյացած միջոցները․

բ) բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները

գ) Հայաստանի Հանրապետության օրենսդրությամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները։

**6․ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

31․Կազմակերպությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով։